Juan Rodríguez Cabrillo

Juan Rodríguez Cabrillo (Portugis: João Rodrigues Cabrilho; ra-kèra 1497 – 3 Jânuwari 1543) iyâ arèya penjelajah maritim sè asalla ḍâri Portugis sè èkennal polana ekspedisina ka pantai Amerika Ḍâjâ atas nyamana Kekaisaran Spanyol. Salèrana aropa'aghi orèng Eropa pertama sè ajelajah ka wilajâ sè satèya èkennal mènangka Alta, California, kalabân alajâr sampè' ka pasèsèr California è taon 1542 - 1543 ḍâri wilajâ Spanyol Anyar (Meksiko modern).

 Kabhângsa'anna 
Status kabhângsa'anna Cabrillo ella abit dhâddhi bahan parembhâghân. Antonio de Herrera y Tordesillas, sejarawan asal Spanyol sè nolès Historia General de los hechos de los Castellanos en las Islas y tierra firme del Mar Oceano sekitar ennem dekade saellana Cabrillo adhingghâl omor, aberri' ghâmbhârân jârèya mènangka orèng Portugis kalabân nyebbhut Juan Rodríguez Cabrillo.  E antarana lokasi è Portugal sè perna aghâbây klaim mènangka tempat kalahèranna, ghun pèra' Lapele de Cabril sè ghi' èyangghep anḍi' ḍhâsar klaim tertentu, maskèna sombher rujukanna Herrera tettep ta' jellas. Sabâgiyân sejarawan, ènga' Edward Kritzler, perna aberri' spekulasi jhâ' Cabrillo cora'na katoronan konverso Yahudi, tapè klaim rèya ta' patè èkaparcajâ polana korang bhuktè.

 Sombher